
Dalawang Pinaiksing Mensahe Kaugnay 
sa Zakāh at Pag-aayuno 
Ang Kanyang Kabunyian Shaykh 
`Abdul`azīz bin `Abdullāh bin Bāz 
Kaawaan siya ni Allāh – napakataas Siya. 
Ang Unang Mensahe 
Kaugnay sa mga Mahalagang 
Pananaliksik Hinggil sa Zakāh 
Sa  ngalan  ni  Allāh,  ang  Napakamaawain,  ang 
Maawain. 
Ang papuri ay ukol kay Allāh – tanging sa Kanya. 
Ang basbas at ang pangangalaga ay ukol sa kanya na 
wala nang propeta matapos niya, sa mag-anak niya, at 
mga Kasamahan niya. Sa pagpapatuloy: 
Tunay  na  ang  tagapag-udyok  sa  pagsulat  ng 
salitang ito  ay ang  pagpapayo  at ang  pagpapaalaala 
hinggil  sa  tungkulin  ng  pagbibigay  ng  zakāh  na 
nagwawalang-bahala rito ang marami sa mga Muslim 
sapagkat  hindi  sila  nagpapalabas  nito  sa  paraang 
isinasabatas sa kabila ng bigat ng pumapatungkol dito 
at pagiging ito ay isa sa limang haligi ng Islām na hindi 
natutuwid  ang  estruktura  kundi  ayon  dito  batay  sa 
sabi  ng  Propeta  (basbasan  siya  ni  Allāh  at 
pangalagaan): "Itinayo ang Islām sa lima: pagsaksi na 
walang Diyos kundi  si  Allāh at  na si Muḥammad ay 
Sugo ni Allāh, pagpapanatili ng  ṣalāh, pagbibigay ng 

zakāh,  pag-aayuno  sa  Ramaḍān,  [pagsasagawa  ng] 
ḥajj  sa  Bahay  [ni  Allāh]."  Napagkasunduan  sa 
katumpakan nito. 
Ang pagsatungkulin sa mga Muslim ng pagbibigay 
ng  zakāh  ay  kabilang  sa  pinakahayag  sa  mga 
kagandahan  ng  Islām  at  pag-aaruga  nito  sa  mga 
pumapatungkol sa mga tagayakap nito dahil sa dami 
ng  mga  benepisyo  nito  at  pagkaapurahan  ng 
pangangailangan  ng  mga  maralita  ng  mga  Muslim 
dito. 
Kabilang sa mga benepisyo nito ang pagpapatatag 
sa  mga  bigkis  ng  pagmamahalan  sa  pagitan  ng 
mayaman at maralita dahil ang mga kaluluwa ay likas 
na  nilalang  sa  pag-ibig  sa  sinumang  gumawa  ng 
maganda sa kanila. 
Kabilang sa mga benepisyo nito ang pagdadalisay 
ng  kaluluwa,  ang  pagbubusilak  nito,  at  ang  paglayo 
dahil dito sa kaasalan ng kasibaan at karamutan gaya 
ng pagtukoy ng Marangal na Qur'ān sa kahulugang ito 
sa sabi Niya (napakataas Siya): 

 {Kumuha  ka  mula  sa  mga  yaman  nila  ng  isang 
kawanggawang  magdadalisay  sa  kanila  at 
magpapalago sa kanila sa pamamagitan nito} (Qur'ān 
9:103) 
Kabilang sa mga ito ang pagpapahirati sa Muslim 
sa katangian  ng kagalantehan,  pagkamapagbigay,  at 
simpatiya sa may pangangailangan. 
Kabilang  sa  mga  ito  ang  pagtamo  ng  pagpapala, 

karagdagan,  at  panumbas  mula  kay  Allāh.  Nagsabi 
Siya (napakataas Siya): 

 {Ang anumang ginugol ninyo na anuman, Siya ay 
magtutumbas  nito  at  Siya  ay  ang  pinakamainam  sa 
mga tagapagtustos.} (Qur'ān 34:39) Ang sabi naman 
ng Propeta (basbasan siya ni Allāh at pangalagaan) sa 
tumpak  na  hadith:  {Nagsasabi  si  Allāh:  "O  Anak  ni 
Adan, gumugol ka, gugugol Kami sa iyo ..."} May iba pa 
roong nabanggit na maraming benepisyo. 
Nasaad  nga  ang  matinding  banta  sa  panig  ng 
sinumang  nagmamaramot  nito  o  nagkukulang  sa 
pagpapalabas  nito.  Nagsabi  si  Allāh  (napakataas 
Siya): 

 {34. O mga sumampalataya, tunay na marami sa 
mga pantas at mga monghe ay talagang kumakain ng 
mga  yaman  ng  mga  tao  ayon  sa  kabulaanan  at 
sumasagabal sa landas ni Allāh. Ang mga nag-iimbak 
ng ginto at pilak at hindi gumugugol sa mga ito ayon 
sa landas ni Allāh ay magbalita ka sa kanila hinggil sa 
isang pagdurusang masakit. 
 35. Sa araw na papainitan ang mga ito sa apoy ng 
Impiyerno at heheruhan sa pamamagitan ng mga ito 
ang mga noo nila, ang mga tagiliran nila, at ang mga 

likod nila [ay sasabihin]: “Ito ang inimbak ninyo para 
sa  mga  sarili  ninyo,  kaya  lasapin  ninyo  ang  dati 
ninyong  iniimbak!”}  (Qur'ān  9:34-35)  Kaya  naman 
ang  bawat  yamang  hindi  ginagampanan  ang 
pagbibigay ng zakāh nito, ito ay isang tagong yaman 
na pagdurusahin dahil dito ang tagapagmay-ari nito 
sa  Araw  ng  Pagbangon  gaya  ng  ipinatunay  roon  ng 
tumpak na ḥadīth ayon sa Propeta (basbasan siya ni 
Allāh at pangalagaan) na nagsabi: "Walang anumang 
tagapagmay-ari  ng  ginto  ni  pilak,  na  hindi 
ginampanan  ang  karapatan  nito,  malibang  kapag 
Araw ng Pagbangon ay may pipirasuhin para sa kanya 
na mga piraso mula sa apoy, saka paiinitin ang mga ito 
sa apoy ng Impiyerno, saka papasuin sa pamamagitan 
ng mga ito ang gilid niya, ang noo niya, at ang likod 
niya. Sa tuwing lumamig ang mga ito, uulitin ang mga 
ito  sa  kanya,  sa  isang  araw  na  ang  sukat  nito  ay 
limampung  libong  taon,  hanggang  sa  hukuman  sa 
pagitan  ng mga  tao,  kaya makakikita  siya sa  landas 
niya  na  maaaring  patungo  sa  Paraiso  at  maaaring 
patungo sa Impiyerno." 
Pagkatapos bumanggit ang Propeta (basbasan siya 
ni  Allāh  at  pangalagaan)  sa  tagapagmay-ari  ng  mga 
kamelyo, mga baka, at mga tupa na hindi gumaganap 
sa pagbibigay ng zakāh ng mga ito at nagpabatid siya 
na ito ay pagdurusahin dahil sa mga ito sa Araw ng 
Pagbangon. 
May  natumpak  na  ḥadīth  ayon  sa  Propeta 
(basbasan  siya  ni  Allāh  at  pangalagaan):  {siya  ay 
nagsabi: "Ang sinumang binigyan ni Allāh ng yaman 

saka hindi siya gumanap sa pagbibigay ng mga zakāh 
nito, magsasaanyo ito sa kanya bilang isang ulupong 
na panot na may dalawang batik, na lilingkis sa kanya 
sa Araw ng Pagbangon. Pagkatapos susunggab ito sa 
mga panga niya, pagkatapos magsasabi ito: 'Ako ang 
ari-arian mo, ako ang tagong yaman mo.'" Pagkatapos 
bumigkas  ang  Propeta  (basbasan  siya  ni  Allāh  at 
pangalagaan):  {Huwag  ngang  mag-akala  ang  mga 
nagmamaramot ng ibinigay sa kanila ni Allāh mula sa 
kabutihang-loob  Niya  na  iyon  ay  mabuti  para  sa 
kanila,  bagkus  iyon  ay  masama  para  sa  kanila. 
Kukulyaran  sila  ng  ipinagmaramot  nila  sa  Araw  ng 
Pagbangon.  Ukol  kay  Allāh  ang  pagmamana  sa  mga 
langit at lupa. Si Allāh, sa anumang ginagawa ninyo, ay 
Mapagbatid.} (Qur'ān 3:180)} 
Ang zakāh ay kinakailangan sa apat na klase: ang 
lumalabas mula sa lupa kabilang sa mga butil at mga 
bunga, ang ipinapastol kabilang sa mga hayupan, ang 
ginto at ang pilak, at ang mga paninda ng kalakal. 
Ang bawat isa mula sa apat na klaseng ito ay may 
tinakdaang niṣāb, na hindi kinakailangan ang zakāh sa 
mababa rito. Ang niṣāb ng mga butil at mga bunga ay 
5 wasq. Ang wasq ay 60  ṣā` ayon  sa  ṣā` ng Propeta 
(basbasan  siya  ni  Allāh  at  pangalagaan).  Mula  sa 
datiles, pasas, trigo, bigas, sebada, at tulad ng mga ito, 
ang niṣāb ay 300 ṣā` ayon sa ṣā` ng Propeta (basbasan 
siya ni Allāh at pangalagaan). Ang ṣā` ay apat na dakot 
ng magkadikit na mga kamay ng lalaking katamtaman 
ang laki kapag ang mga kamay niya ay pinuno. 
Ang  kinakailangan  na  zakāh doon  ay 10% kapag 

ang  punong  datiles  at  ang  mga  pananim  ay 
nadidiligan nang walang gastusin gaya ng mga ulan, 
mga ilog, mga bukal na dumadaloy, at tulad  niyon. 
Hinggil naman sa kapag ang mga ito ay nadidiligan 
sa pamamagitan ng pagpapakahirap at gastusin gaya 
ng mga pandilig, mga makina, bomba ng tubig, at tulad 
niyon,  tunay  na  ang  kinakailangan  dito  ay  5%  gaya 
natumpak  na  ḥadīth  hinggil  doon  ayon  sa  Propeta 
(basbasan siya ni Allāh at pangalagaan). 
Hinggil  naman  sa  niṣāb  ng  ipinapastol  na  mga 
kamelyo, mga  baka, at  mga  tupa,  dito ay  may  isang 
maliwanag na pagdedetalye sa mga tumpak na ḥadīth 
buhat  sa  Sugo  ni  Allāh  (basbasan  siya  ni  Allāh  at 
pangalagaan). Nasa abot ng  kakayahan  ng nakaiibig 
sa  pag-alam  dito  ang  magtanong  sa  mga  may 
kaalaman tungkol doon. Kung sakaling hindi dahil sa 
pagpapakay ng pagpapaiksi, talaga sanang bumanggit 
tayo nito para sa kalubusan ng benepisyo. 
Hinggil naman sa niṣāb ng pilak, 140 mithqāl ito. 
Ang katumbas nito sa Dirham ng Saudi Arabia ay 56 
Riyal (14.93 Dolyar). 
Ang niṣāb ng ginto ay  25 mithqāl.  Ang katumbas 
nito sa Libra ng Saudi Arabia ay 11 at 3/7 LIbra, na sa 
gramo ay 92 gramo. Ang kinakailangan [na zakāh] sa 
pilak  at  ginto  ay  2.5%  sa  sinumang  nagmay-ari  ng 
niṣāb mula sa dalawang ito o mula sa isa sa dalawang 
ito at nakalipas dito ang isang lunar na taon. 
Ang  tubo  na  resulta  ng  puhunan  ay  hindi 
nangangailangan  ng  isang  panibagong  taon  kung 
paanong ang produkto ng ipinapastol na hayupan na 

resulta  ng  puhunan  ay  hindi  nangangailangan  ng 
isang panibagong taon kapag umabot sa niṣāb. 
Ayon  sa  kahatulan  ng  ginto  at  pilak  ang  mga 
salaping ginagamit ng mga tao sa ngayon, tinatawag 
man ang mga ito na Dirham o Dinar o Dolyar o iba pa 
roon na mga pangalan. Kapag umabot ang halaga ng 
mga ito sa niṣāb ng pilak o ginto at nakalipas sa mga 
ito ang isang lunar na taon, kinakailangan sa mga ito 
ang zakāh. 
Napabibilang sa mga salapi ang mga alahas ng mga 
babae na ginto o pilak lalo na kapag umabot ang mga 
ito sa niṣāb at nakalipas sa mga ito ang isang lunar na 
taon.  Tunay na  kinakailangan  sa  mga ito  ang zakāh 
kahit  ang  mga  ito  ay  nakalaan  sa  personal  na 
paggamit  o  paarkila  ayon  sa  pinakatumpak  sa  mga 
pahayag  ng  mga  maalam  batay  sa 
pagkapangkalahatan  ng  sabi  ng  Propeta  (basbasan 
siya  ni  Allāh  at  pangalagaan):  "Walang  anumang 
tagapagmay-ari  ng  ginto  ni  pilak,  na  hindi 
ginampanan  ang  karapatan  nito,  malibang  kapag 
Araw ng Pagbangon ay may pipirasuhin para sa kanya 
na mga piraso mula sa apoy, ... hanggang sa katapusan 
ng ḥadīth na naunang nabanggit. 
Noong  napagtibay  sa  Propeta  (basbasan  siya  ni 
Allāh at pangalagaan) na siya ay nakakita sa kamay ng 
isang babae ng dalawang pulseras na ginto, nagsabi 
siya: "Nagbibigay ka ba ng zakāh nito?" Nagsabi ito: 
"Hindi  po."  Nagsabi  siya:  "Nagagalak  ka  ba  na 
magpulseras sa iyo si Allāh dahil sa dalawang ito sa 
Araw ng Pagbangon ng mga pulseras ng apoy?" Kaya 

itinapon  niya  ang  dalawang  ito  at  sinabi  niya: "Ang 
dalawang ito ay para kay Allāh at para sa Sugo Niya." 
Nagtala  nito  sina  Ima m  Abu   Da wud  at  Ima m  An-
Nasa 'īy sa isang magandang sanad. 
Napagtibay kay Ummu Salamah (malugod sa kanya 
si Allāh) na ito noon ay nagsusuot ng mga alahas na 
ginto saka nagsabi ito: "O Sugo ni Allāh, tagong yaman 
po ba ito?" Kaya nagsabi siya: "Ang anumang umabot 
na patawan ng zakāh saka binigyan ng zakāh ay hindi 
isang tagong yaman." May mga iba pang ḥadīth ayon 
sa kahulugang ito. 
Hinggil naman sa mga paninda ng kalakal, ang mga 
bagay na inilalaan para ipagbili, tunay na ang mga ito 
ay tatayain sa katapusan ng lunar na taon at ilalabas 
ang 2.5% ng halaga ng mga ito bilang zakāh, maging 
ang halaga man ng mga ito ay tulad ng presyo ng mga 
ito  o  higit  na  mataas  o  higit  na  mababa,  batay  sa 
ḥadīth  ni  Samurah  na  nagsabi:  "Ang  Sugo  ni  Allāh 
noon (basbasan siya ni Allāh at pangalagaan) ay nag-
uutos  sa  amin  na  ilabas  ang  kawanggawa  mula  sa 
inilalaan  namin  para  ipagbili."  Nagsalaysay  nito  si 
Imām Abū Dāwud. 
Napaloloob doon ang mga lupaing inilalaan para sa 
ipagbili, ang mga real estate, ang mga sasakyan, ang 
mga  makina  ng  waterpump,  at  ang  iba  pa  roon 
kabilang sa mga klase ng mga bagay na inilalaan para 
ipagbili. 
Hinggil  naman  sa  mga  gusaling  inilalaan  para 
paupahan hindi para itinda, ang  zakāh  ay  nasa mga 
upa sa mga ito kapag nakalipas sa mga ito ang isang 

lunar na taon. Hinggil naman sa mismong estruktura 
ng mga ito, walang zakāh sa mga ito dahil sa pagiging 
ang mga ito ay hindi inihanda para ipagbili. Gayundin 
ang  mga  pribadong  kotse  at  mga  sasakyang 
pampasahero,  walang  zakāh  sa  mga  ito  kapag  ang 
mga ito ay hindi inilaan para ipagbili at binili lamang 
ang mga ito ng may-ari ng mga ito para gamitin. 
Kapag may naipon sa may-ari ng pampasaherong 
sasakyan o iba pa rito na salaping umabot sa niṣāb, 
kailangan sa kanya ang magbigay ng zakāh ng mga ito 
kapag  lumipas  sa  mga  ito  ang  isang  lunar  na  taon, 
maging inihanda man niya ang mga ito para sa gugulin 
o para sa pag-aasawa o para sa pagbili ng isang real 
estate o para sa pagbabayad ng utang o iba pa roon na 
mga pinapakay batay sa pagkapangkalahatan ng mga 
patunay    na  pangkapahayagan  na  nagpapatunay  sa 
pagkakinakailangan ng zakāh sa tulad nito. 
Ang tumpak mula sa mga pahayag ng mga maalam 
ay  na  ang  pagkakautang  ay  hindi  pumipigil  sa 
pagbibigay ng zakāh batay sa naunang nabanggit. 
Gayundin ang  mga ari-arian ng  mga ulila  at  mga 
baliw, kinakailangan sa mga ito ang zakāh sa ganang 
mayoriya ng mga maalam kapag umabot ang mga ito 
sa niṣāb at nakalipas  sa  mga  ito  ang isang lunar na 
taon.  Kinakailangan  sa  mga  tagatangkilik  nila  ang 
magpalabas ng zakāh batay sa layunin para sa kanila 
sa sandali ng pagkalubos ng lunar na taon. Batay ito 
sa pagkapangkalahatan ng mga patunay, tulad ng sabi 
ng Propeta (basbasan siya ni Allāh at pangalagaan) sa 
ḥadīth ni Mu`ādh (malugod sa kanya si Allāh) noong 

ipinadala  niya  ito  sa  mga  mamamayan  ng  Yemen: 
"Tunay  na  si  Allāh  ay  nagsatungkulin  sa  kanila  ng 
isang kawanggawa sa mga ari-arian nila na kinukuha 
mula  sa  mga  mayaman  nila  at  ibinabalik  sa  mga 
maralita nila." 
Ang  zakāh  ay  karapatan  ni  Allāh.  Hindi 
pinapayagan ang pagpapabor nito sa sinumang hindi 
naging  karapat-dapat  dito  ni  ang  magtamo  ang  tao 
nito  para  sa  sarili  niya  bilang  kapakinabangan  o 
magtulak  siya  nito  bilang  kapinsalaan  ni  ang 
magsanggalang siya sa pamamagitan nito ng  yaman 
niya  o  magtulak siya  sa pamamagitan  nito ng  isang 
pagpula.  Bagkus  kinakailangan  sa  Muslim  ang 
magbaling ng zakāh niya sa mga karapat-dapat dito 
dahil sa pagiging sila ay mga marapat dito, hindi dahil 
sa iba pang pakay, kasabay ng pagkasiya ng sarili rito 
at  pagpapakawagas  kay  Allāh  roon  nang  sa  gayon 
maalis ang pagpula sa kanya at maging karapat-dapat 
siya sa masaganang paggantimpala at pagtumbas. 
Nagpaliwanag  nga  si  Allāh  (kaluwalhatian  sa 
Kanya)  sa  Marangal  na  Aklat  Niya  ng  mga  klase  ng 
mga  marapat  sa  zakāh.  Nagsabi  Siya  (napakataas 
Siya): 
﴿





























































































 




 



 



 







 






 





 


 





 



 










 













 ﴾ 
 {Ang  mga  kawanggawa  ay  ukol  lamang  sa  mga 
maralita,  mga  dukha,  mga  manggagawa  sa  mga  ito, 

napalulubag-loob  ang  mga  puso,  sa  pagpapalaya  ng 
alipin, at mga nagkakautang, ayon sa landas ni Allāh, 
at kinapos sa daan – bilang tungkulin mula kay Allāh. 
Si Allāh ay Maalam, Marunong.} (Qur'ān 9:60) 
Sa  pagwawakas  ng  marangal  na  talatang  ito  sa 
dalawang  dakilang  pangalang  ito  ay  may  isang 
pagtawag-pansin mula kay Allāh sa mga lingkod Niya 
na Siya (kaluwalhatian sa Kanya) ay ang Maalam sa 
mga  kalagayan  ng  mga  lingkod  Niya  kung  sino  ang 
naging karapat-dapat sa kanila para sa kawanggawa 
at  sino  ang  hindi  naging  karapat-dapat;  at  ang 
Marunong  sa  pagbabatas  Niya  at  pagtatakda  Niya 
kaya  naman  hindi  Niya  inilalagay  ang  mga  bagay 
kundi sa mga kalalagyan ng mga ito na naaangkop sa 
mga ito, kahit pa nalingid sa ilan sa mga tao ang ilan 
sa mga lihim ng karunungan Niya, upang mapanatag 
ang mga tao sa pagbabatas Niya at magpasakop sila sa 
patakaran Niya. 
Si Allāh ang hinihilingan na magtuon Siya sa atin at 
mga  Muslim  sa  pag-unawa  sa  Relihiyon  Niya, 
pagpapakatapat  sa  pakikitungo  sa  Kanya, 
pagtatagisan sa anumang nagpapalugod sa Kanya, at 
pag-iwas  mula  sa  mga  tagapag-obliga  ng  galit  Niya; 
tunay na Siya ay Madinigin, Malapit. 
Basbasan ni Allāh at pangalagaan ang Lingkod Niya 
at Sugo Niyang si Muḥammad, ang mag-anak nito, at 
ang mga Kasamahan nito. 
Ang  Pangkalahatang  Pangulo  ng  mga 
Pangangasiwa  ng  mga  Pagsasaliksik  na 
Pangkaalaman 

Pagbibigay-fatwā, Pag-aanyaya, at Paggabay. 
Ang  Kanyang  Kabunyian  Shaykh  `Abdul`azīz  bin 
`Abdillāh bin Bāz. 
 
 
*** 

Ang Ikalawang Mensahe 
Hinggil sa Kainaman ng Pag-aayuno sa 
Ramadan at Pagdarasal sa Gabi Nito 
Kasama ng Paglilinaw sa mga Mahalagang 
Patakarang Maaaring Nalilingid sa Ilan sa 
mga Tao 
Sa ngalan ni Allāh, ang Mahabagin, ang Maawain 
Mula kay `Abdul`azīz bin `Abdullāh bin Bāz tungo 
sa sinumang nakakikita nito kabilang sa mga Muslim. 
Magpatahak  nawa  si  Allāh  sa  akin  at  sa  kanila  sa 
landas  ng  mga  alagad  ng  pananampalataya  at 
magtuon nawa Siya sa akin at sa kanila para sa pag-
unawa sa Sunnah at Qur'ān. Āmīn! 
Kapayapaan  ni  Allāh  ay  sumainyo  at  ang  awa  ni 
Allāh at ang mga pagbibiyaya Niya. 
Sa pagpapatuloy: Ito ay isang pinaiksing payo na 
nauugnay sa kainaman ng pag-aayuno sa Ramaḍān at 
pagdarasal sa gabi nito at kainaman ng pagtatagisan 
dito sa mga maayos na gawa kasama ng paglilinaw sa 
mga mahalagang patakaran na maaaring nakukubli sa 
ilan sa mga tao. 
Napagtibay buhat sa Sugo ni Allāh (basbasan siya 
ni Allāh at pangalagaan) na siya noon ay nagbabalita 
ng  nakagagalak  sa  mga  Kasamahan  niya  hinggil  sa 
pagdating ng buwan ng Ramaḍān at nagpapabatid sa 
kanila (sumakanya ang basbas at ang pangangalaga) 
na  ito  ay  buwan  na  pinagbubuksan  dito  ang  mga 
pintuan  ng  awa  at  ang  mga  pintuan  ng  Paraiso, 

pinagsasara  rito  ang  mga  pintuan  ng  Impiyerno,  at 
kinukulyaran dito ang mga demonyo. Nagsasabi siya: 
 {Kapag  unang  gabi  ng  Ramaḍān,  pinagbubuksan 
ang  mga  pintuan  ng  Paraiso  saka  walang  isinasara 
mula  sa  mga  ito  na  isang  pintuan,  pinagsasara  ang 
mga pintuan ng Impiyerno saka walang binubuksan 
mula sa mga ito na isang pintuan, at iginagapos ang 
mga  demonyo.  May  nananawagang  isang 
tagapanawagan:  "O  tagapaghangad  ng  kabutihan, 
tumuloy ka; at O tagapaghangad ng kasamaan, tumigil 
ka." Si Allāh ay may mga pinalaya mula sa Impiyerno. 
Iyon ay sa bawat gabi.} 
Nagsasabi pa siya (sumakanya ang basbas at ang 
pangangalaga): 
 "Dumating  sa  inyo  ang buwan  ng  Ramaḍān,  ang 
buwan  ng pagpapalang maglulukob  sa  inyo  si  Allāh 
dito para pababain Niya ang awa, ibaba Niya ang mga 
kamalian, at tugunin Niya ang panalangin. Tumitingin 
si  Allāh  sa  pagtatagisan  ninyo  rito  kaya 
magmamarangal  Siya  sa  inyo  sa  mga  anghel  Niya. 
Kaya  magpakita  kayo  kay  Allāh  mula  sa  mga  sarili 
ninyo ng kabutihan sapagkat tunay na ang miserable 
ay  ang  sinumang  ipinagkait  sa  kanya  ang  awa  ni 
Allāh." 
Nagsasabi pa siya (sumakanya ang basbas at ang 
pangangalaga): 
 "Ang  sinumang  nag-ayuno  sa  Ramaḍān  dala  ng 
pananampalataya  at  dala  ng  pag-asang 
gagantimpalaan, patatawarin sa kanya ang nauna sa 
pagkakasala  niya.  Ang  sinumang  nagdasal  sa  

Ramaḍān  dala  ng  pananampalataya  at  dala  ng  pag-
asang  gagantimpalaan,  patatawarin  sa  kanya  ang 
nauna sa pagkakasala niya..Ang sinumang nagdasal sa 
Gabi ng Pagtatakda dala ng pananampalataya at dala 
ng pag-asang gagantimpalaan, patatawarin sa kanya 
ang nauna sa pagkakasala niya" 
Nagsasabi pa siya (sumakanya ang basbas at ang 
pangangalaga): 
 {Nagsasabi si Allāh: "Ang bawat gawa ng anak ni 
Adan ay ukol dito ang magandang gawa katumbas ng 
sampung tulad nito hanggang sa pitong daang ibayo 
maliban sa pag-aayuno sapagkat tunay na ito ay para 
sa Akin at Ako ay gaganti sa Kanya rito. Nag-iwan siya 
ng  pagnanasa  niya,  pagkain  niya,  at  inumin  niya 
alang-alang  sa  Akin.  Ang  tagapag-ayuno  ay  may 
dalawang  tuwa:  tuwa  sa  sandali  ng  pagtigil-ayuno 
niya at tuwa sa sandali ng pakikipagkita sa Panginoon 
niya. Talagang ang amoy ng bibig ng tagapag-ayuno 
ay  higit  na  mabango  sa  ganang  kay  Allāh  kaysa  sa 
halimuyak ng musk."} 
Ang  mga  ḥadīth  hinggil  sa  kainaman  ng  pag-
aayuno sa Ramaḍān at pagdarasal sa gabi nito at ang 
kainaman ng uri ng ayuno ay marami. 
Nararapat  sa  mananampalataya  na  samantalahin 
ang  oportunidad  na  ito:  ang  iminagandang-loob  ni 
Allāh sa kanya na pagkaabot sa buwan ng Ramaḍān 
kaya makikipagmabilisan siya sa mga pagtalima, mag-
iingat  siya  sa  mga  masagwang  gawa,  at  magsisipag 
siya sa pagganap sa isinatungkulin ni Allāh sa kanya 
lalo na ang limang ṣalāh sapagkat ang mga ito ay haligi 

ng  Islām  at  ang  mga  ito  ay  pinakadakila  sa  mga 
tungkulin  matapos  ng  Dalawang  Pagsaksi.  Ang 
kinakailangan sa bawat Muslim at Muslimah ay ang 
pangangalaga sa mga ito at ang pagganap sa mga ito 
sa  mga  oras  ng  mga  ito  nang  may  kataimtiman  at 
kapanatagan. 
Kabilang sa pinakamahalaga sa mga kinakailangan 
sa mga ito sa panig ng mga lalaki ang pagganap sa mga 
ito  sa  konggregasyon  sa  mga  bahay  ni  Allāh  na 
nagpahintulot si Allāh na iangat at banggitin sa mga 
ito ang pangalan Niya gaya ng sinabi Niya: 
﴿




















































 ﴾ 
 {Magpanatili kayo ng pagdarasal, magbigay kayo 
ng  zakāh,  at  yumukod  kayo  kasama  sa  mga 
yumuyukod.} 
(Qur'ān 2:43) 
Nagsabi pa Siya (napakataas Siya): 
﴿





























































 ﴾ 
 {Mangalaga kayo sa mga dasal at [lalo na] sa dasal 
na  pinakagitna.  Tumayo  kayo  kay  Allāh  bilang  mga 
masunurin.} 
(Qur'ān 2:238) 
Nagsabi pa Siya: 
﴿
















































 ﴾ 
 {1. Nagtagumpay nga ang mga mananampalataya, 
 2. na sila sa pagdarasal nila ay mga nagtataimtim,} 
(Qur'ān 23:1-2) 

Hanggang sa nagsabi Siya: 
﴿




























































































 ﴾ 
 {na  sila  sa  mga  dasal  nila  ay  nangangalaga.  Ang 
mga  iyon  ay  ang  mga  tagapagmana,  na  mga 
magmamana  ng  Firdaws.  Sila  roon  ay  mga 
mananatili.} 
(Qur'ān 23:9-11) 
Nagsabi  naman  ang  Propeta  (basbasan  siya  ni 
Allāh at pangalagaan): 
 "Ang kasunduan na nasa pagitan natin at nila ay 
ang  ṣalāh,  kaya  ang  sinumang  umiwan  nito  ay 
tumanggi ngang sumampalataya." 
Ang pinakamahalaga sa mga tungkulin matapos ng 
ṣalāh ay ang pagbibigay ng zakāh gaya ng sinabi Niya: 
﴿


















































































































 ﴾ 
 {Hindi  sila  inutusan  kundi  upang  sumamba  sila 
kay  Allāh  bilang  mga  nagpapakawagas  sa  Kanya  sa 
relihiyon bilang mga makatotoo, magpanatili sila ng 
dasal, at magbigay sila ng zakāh. Iyon ay ang relihiyon 
ng pagkamatuwid.} 
(Qur'ān 98:5) 
Nagsabi pa Siya (napakataas Siya): 
﴿

























































 ﴾ 
 {Magpanatili kayo ng pagdarasal, magbigay kayo 

ng zakāh,  at  tumalima kayo sa  Sugo,  nang  sa gayon 
kayo ay kaaawaan.} 
(Qur'ān 24:56) 
Nagpatunay  ang  Dakilang  Aklat  ni  Allāh  at  ang 
Marangal na Sunnah ng Sugo Niya na ang sinumang 
nagbigay  ng  zakāh  ng  yaman  niya  ay  pagdurusahin 
dahil dito sa Araw ng Pagbangon. 
Ang pinakamahalaga sa mga bagay-bagay matapos 
ng ṣalāh at zakāh ay ang pag-aayuno sa Ramaḍān. Ito 
ay isa sa limang haligi ng Islām na nababanggit sa sabi 
ng Propeta (basbasan siya ni Allāh at pangalagaan): 
 "Itinayo  ang  Islām  sa  lima:  pagsaksi  na  walang 
Diyos kundi si Allāh at na si Muḥammad ay Sugo ni 
Allāh,  pagpapanatili  ng  ṣalāh,  pagbibigay  ng  zakāh, 
pag-aayuno  sa  Ramaḍān,  [pagsasagawa  ng]  ḥajj  sa 
Bahay [ni Allāh]." 
Kinakailangan  sa  Muslim  na  ingatan  ang  pag-
aayuno niya at ang pagdarasal sa gabi nito laban sa 
ipinagbawal ni Allāh na mga sinasabi at mga ginagawa 
dahil ang pinapakay sa pag-aayuno ay ang pagtalima 
kay Allāh (kaluwalhatian sa Kanya), ang pagdakila sa 
mga  binabanal  Niya,  ang  pakikibaka  sa  sarili  sa 
pagsalungat  sa  pithaya  nito  sa  pagtalima  sa 
Panginoon nito, at ang pagpapahirati rito sa pagtitiis 
laban sa ipinagbawal ni Allāh. Ang pinapakay ay hindi 
ang payak na pag-iwan sa pagkain, pag-inom, at lahat 
ng  mga  tagapagpatigil-ayuno.  Dahil  dito,  may 
natumpak na ḥadīth buhat sa Sugo ni Allāh (basbasan 
siya ni Allāh at pangalagaan) na siya ay nagsabi: 
 "Ang  pag-aayuno  ay  kalasag.  Kaya  kapag  naging 

araw  ng  ayuno  ng  isa  sa  inyo  ay  huwag  siyang 
makipagtalik  at  huwag  siyang  mag-ingay.  Kaya 
naman kung may umalipusta sa kanya na isa man o 
may nakipag-away sa kanya, magsabi siya: Tunay na 
ako ay nag-aayuno." 
Natumpak  din  [ang  ḥadīth]  ayon  sa  kanya 
(basbasan siya ni Allāh at pangalagaan): {Na siya ay 
nagsabi: 
 "Ang  sinumang  hindi  nag-iwan  ng  pagsasabi  ng 
kabulaanan  at  paggawa  nito,  si  Allāh  ay  walang 
pangangailangan na mag-iwan siya ng pagkain niya at 
pag-inom niya."} 
Kaya nalaman dahil sa mga tekstong ito at iba pa sa 
mga ito na ang kinakailangan sa tagapag-ayuno ay ang 
pag-iingat  laban  sa  bawat  ipinagbawal  ni  Allāh  sa 
kanya at ang pangangalaga sa bawat inobliga ni Allāh 
sa kanya. Sa pamamagitan niyon, maaasahan para sa 
kanya  ang  kapatawaran,  ang  pagpapalaya  mula  sa 
Impiyerno,  at  ang  pagtanggap  ng  pag-aayuno  at 
pagdarasal sa gabi. 
Mayroong  mga  bagay-bagay  na  maaaring 
nalilingid sa ilan sa mga tao. 
Kabilang  sa  mga  ito  na  ang  kinakailangan  sa 
Muslim ay mag-ayuno siya dala ng pananampalataya 
at  dala  ng  pag-asang  gagantimpalaan  hindi  dala  ng 
pakitang-tao  ni  dala  ng  pagpapasikat  ni  dala  ng 
paggaya-gaya sa mga tao o dala ng pakikipagsunuran 
sa mag-anak niya o mga mamamayan ng bayan niya. 
Bagkus  ang  kinakailangan  sa  kanya  ay  na  ang 
tagapaghikayat  sa  kanya  sa  pag-aayuno  ay  ang 

pananampalataya niya na si Allāh ay nagsatungkulin 
nga sa kanya niyon at ang pag-asa niya ng pabuya sa 
piling  ng  Panginoon  niya  roon.  Gayundin  ang 
pagdarasal  sa  gabi  ng  Ramaḍān,  kinakailangan  na 
magsagawa  nito  ang  Muslim  dala  ng 
pananampalataya  at  dala  ng  pag-asang 
gagantimpalaan hindi dahil sa iba pang kadahilanan. 
Dahil dito, nagsabi siya (sumakanya ang basbas at ang 
pangangalaga): 
 "Ang  sinumang  nag-ayuno  sa  Ramaḍān  dala  ng 
pananampalataya  at  dala  ng  pag-asang 
gagantimpalaan, patatawarin sa kanya ang nauna sa 
pagkakasala niya. Ang sinumang nagdasal sa Gabi ng 
Pagtatakda dala ng pananampalataya at dala ng pag-
asang  gagantimpalaan,  patatawarin  sa  kanya  ang 
nauna sa pagkakasala niya." 
Kabilang sa mga pangyayaring maaaring nalilingid 
ang  patakaran  ng  mga  ito  sa  ilan  sa  mga  tao  ang 
maaaring  magaganap  sa  tagapag-ayuno  na 
pagkasugat at balinguyngoy o pagsusuka o pagpunta 
ng  tubig  o  gasolina  sa  lalamunan  niya  nang  hindi 
sinasadya. Ang lahat ng mga pangyayaring ito ay hindi 
nakasisira  sa  pag-aayuno  subalit  ang  sinumang 
nanadya ng pagsuka ay masisira ang pag-aayuno niya 
batay sa sabi ng Propeta: 
 "Ang  sinumang  nangibabaw  sa  kanya  ang 
pagsusuka,  walang  pagbabayad-ayuno  sa  kanya;  at 
ang  sinumang  sadyang  sumuka,  kailangan  sa  kanya 
ang pagbabayad-ayuno." 
Kabilang  doon  ang  maaaring  magaganap  sa 

tagapag-ayuno na pagpapahuli ng paligo ng janābah 
hanggang  sa  pagkasapit  ng  madaling-araw  at  ang 
nagaganap  sa  ilan  sa  mga babae  na  pagpapahuli  ng 
paligo  ng  pagkaregla  o  pagdurugo  [kaugnay  sa 
panganganak] hanggang sa pagkasapit ng madaling-
araw kapag nakakita siya ng pagtigil-pagdurugo bago 
magmadaling-araw  sapagkat  tunay  na  inoobliga  sa 
kanya  ang  pag-aayuno.  Walang  hadlang  sa 
pagpapahuli  ng  babae  ng  pagpaligo  hanggang  sa 
matapos ng pagsapit ng madaling-araw subalit hindi 
ukol  sa  kanya  ang  pagpapahuli  nito  hanggang  sa 
pagsikat ng araw; bagkus kinakailangan sa kanya na 
maligo  at  magdasal  ng  fajr  bago  ng  pagkasikat  ng 
araw.

1

 
Gayundin  ang  junub,  hindi  ukol  sa  kanya  ang 
pagpapahuli  ng  pagpaligo  hanggang  sa  matapos  ng 
pagsikat ng araw; bagkus kinakailangan sa kanya na 
maligo  at  magdasal  ng  fajr  bago  ng  pagkasikat  ng 
araw. Kinakailangan sa lalaki ang pagdali-dali niyon 
nang sa gayon makaabot siya sa ṣalāh sa fajr kasama 
ng konggregasyon. 
Kabilang sa mga pangyayaring hindi nakasisira sa 
pag-aayuno  ang  pagpapasuri  ng  dugo  at  ang 
pagpapasailalim  sa    pagpapaineksiyon  ng  hindi 
nagpapakay  rito  ng  pamalit-sustansiya  subalit  ang 
pagpapahuli  niyon  hanggang  sa  gumabi  ay  higit  na 
marapat at higit na maingat kapag naging posible iyon 
 

1

 Ang paligong ito ay kinakailangan sa taong nakipagtalik o dumanas 
ng paglabas ng punlay sa anumang paraan. 

batay  sa  sabi  ng  Propeta (basbasan  siya ni  Allāh  at 
pangalagaan): 
 "Iwan mo ang nagpapaalinlangan sa iyo patungo 
sa hindi nagpapaalinlangan sa iyo." 
Ang  sabi  pa  niya  (sumakanya  ang  basbas  at  ang 
pangangalaga): 
 "Ang sinumang nangilag sa mga nakapanghihinala 
ay nakapag-ingat nga para sa relihiyon niya at dangal 
niya." 
Kabilang sa mga pangyayaring maaaring nalilingid 
ang  patakaran  ng  mga  ito  sa  ilan  sa  mga  tao  ang 
kawalan ng kapanatagan sa ṣalāh, maging ito man ay 
isang tungkulin o isang kusang-loob. Nagpatunay nga 
ang  mga  tumpak  na  ḥadīth  buhat  sa  Sugo  ni  Allāh 
(basbasan  siya  ni  Allāh  at  pangalagaan)  na  ang 
pagkapanatag ay isang haligi kabilang sa mga haligi 
ng pagsasagawa ng  ṣalāh,  na  hindi natutumpak ang 
ṣalāh  nang  wala  nito.  Ito  ay  ang  kawalang-tinag  sa 
ṣalāh,  ang  kataimtiman  dito,  at  ang  kawalan  ng 
pagmamadali  hanggang  sa  bumalik  ang  bawat 
vertebra  sa  lugar  nito.  Marami  sa  mga  tao  ang 
nagdarasal sa Ramaḍān ng ṣalāh na tarāwīḥ na naging 
ṣalāh na  hindi nila naisasaisip at hindi napapanatag 
dito; bagkus pinapaspasan nila ito gaya  ng pagtuka. 
Ang ṣalāh na ito ayon sa ganitong paraan ay walang-
saysay at ang tagapagsagawa nito ay nagkakasalang 
hindi mapabubuyaan. 
Kabilang sa mga pangyayaring maaaring nalilingid 
ang patakaran ng mga ito sa ilan sa mga tao ang pag-
aakala  nila  na  ang  tarāwīḥ  ay  hindi  pinapayagang 

makabawas dito buhat sa 21 rak`ah at ang pag-aakala 
nila na ito ay hindi pinapayagang makadagdag dito sa 
11 rak`ah o 13 rak`ah. Ito, sa kabuuan nito, ay isang 
pag-aakala  na  wala  sa  lugar  nito;  bagkus  ito  ay 
kamaliang sumasalungat sa mga patunay. 
Nagpatunay nga ang mga tumpak na ḥadīth buhat 
sa  Sugo  ni  Allāh  (basbasan  siya  ni  Allāh  at 
pangalagaan)  na  ang  ṣalāh  sa  gabi  ng  Ramaḍān  ay 
pinalawak  [ang  saklaw]  dito  sapagkat  wala  ritong 
isang  tinakdaang  hangganang  hindi  pinapayagan 
salungatin;  bagkus  napagtibay  buhat  sa  kanya 
(basbasan siya ni Allāh at pangalagaan) na siya noon 
ay  nagdarasal  sa  gabi  ng  Ramaḍān  ng  11  rak`ah. 
Marahil  nagdasal  siya  ng  13  rak`ah  at  marahil 
nagdasal  siya  ng  higit  na  kaunti  kaysa  riyan  sa 
Ramaḍān  at  sa  ibang  buwan.  Noong  tinanong  siya 
tungkol sa ṣalāh sa gabi: 
 "Ang  ṣalāh  sa  gabi  ay  tigdalawang  rak`ah 
tigdalawang rak`ah ngunit  kapag natakot  ang  isa sa 
inyo  sa  [pagsapit  ng]  madaling-araw  ay 
makapagdarasal siya ng iisang rak`ah na magsisilbing 
witr para sa kanya sa dinasal na niya." 
Napagkasunduan sa katumpakan nito. 
Walang itinatakda na mga rak`ah sa partikular na 
bilang, wala sa Ramaḍān at wala sa iba pang buwan. 
Dahil dito, nagdasal ang mga Kasamahan sa panahon 
ni `Umar (malugod si Allāh sa kanya) sa ilan sa mga 
pagkakataon ng 23 rak`ah at sa ilan sa mga ito ng 11 
rak`ah.  Ang  lahat  ng  iyon  ay  napagtibay  buhat  kay 
`Umar (malugod si Allāh sa kanya) at buhat sa mga 

Kasamahan sa panahon niya. 
Ang ilan sa Salaf noon ay nagdarasal sa Ramaḍān 
ng 36 rak`ah at nagdarasal ng witr na tatlong rak`ah. 
Ang  ilan  sa  kanila  ay  nagdarasal  ng  41  rak`ah. 
Bumanggit niyon tungkol sa kanila si Shaykh Al-Islām 
Ibnu Taymiyah at ang iba pa kabilang sa mga alagad 
ng kaalaman kung paanong bumanggit siya (ang awa 
ni Allāh ay sumakanya) na ang usapin kaugnay roon 
ay  malawak.  Bumanggit  din  siya  na  ang 
pinakamainam  sa  sinumang  nagpapahaba  ng 
pagbigkas  [ng  Qur'ān  sa  ṣalāh],  pagyukod,  at 
pagpapatirapa  ay  magpakaunti  siya  ng  bilang  ng 
rak`ah; at ang sinumang nagpapagaan ng pagbigkas, 
pagyukod,  at  pagpapatirapa  ay  magdagdag  siya  sa 
bilang ng rak`ah. Ito ang kahulugan ng pananalita niya 
(kaawaan siya ni Allāh). 
Ang  sinumang  nagbulay-bulay  sa  Sunnah  ng 
Propeta  (basbasan  siya  ni  Allāh  at  pangalagaan)  ay 
nakaalam na ang pinakamainam dito sa kabuuan nito 
ay ang ṣalāh na 11 rak`ah o 13 rak`ah sa Ramaḍān at 
iba  pang  buwan  dahil  sa  pagiging  iyon  ay  ang 
sumasang-ayon sa gawa ng Propeta (basbasan siya ni 
Allāh at pangalagaan) sa kadalasan sa mga kalagayan 
niya dahil ito ay higit na magaan sa mga nagdarasal at 
higit na malapit sa  katimtiman at kapanatagan. Ang 
sinumang nagdagdag ay wala namang kaasiwaan at 
walang pagkasuklam gaya ng naunang nabanggit. 
Ang pinakamainam para sa sinumang nagdarasal 
kasama ng imām sa dasal sa gabi ng Ramaḍān ay na 
hindi lumisan kundi kasabay ng imām batay sa sabi ng 

Propeta: 
 "Tunay  na  ang  lalaki,  kapag  nagdasal  sa  gabi 
kasama ng imān hanggang sa lumisan ito, magtatala si 
Allāh para sa kanya ng pagdarasal sa gabi." 
Isinasabatas  sa  lahat  ng  mga  Muslim  ang 
pagsisipag sa mga  uri ng  pagsamba  sa marangal na 
buwang  ito  ng  ṣalāh  na  kusang-loob;  pagbabasa  ng 
Qur'ān  nang  may  pagninilay-nilay  at 
pagpapakaunawa;  pagpaparami  ng  tasbīḥ,  tahlīl, 
taḥmīd,  takbīr,  istighfār,  at  mga  panalanging 
pangkapahayagan;  pag-uutos  ng  nakabubuti  at 
pagsaway  sa  nakasasama;  pagdalangin  kay  Allāh; 
pag-aliw sa mga maralita at mga dukha; pagsisipag sa 
pagsasamabuting-loob  sa  mga  magulang; 
pagpapanatili ng ugnayan sa kaanak; pagpaparangal 
sa kapitbahay at pagdalaw sa maysakit; at iba pa roon 
kabilang sa  mga  uri  ng  kabutihan. Batay ito  sa sabi 
niya  (basbasan  siya  ni  Allāh  at  pangalagaan)  sa 
naunang ḥadīth: 
 "Tumitingin  si  Allāh  sa  pagtatagisan  ninyo  rito 
kaya  magmamarangal  Siya  sa  inyo  sa  mga  anghel 
Niya.  Kaya  magpakita  kayo  kay  Allāh  mula  sa  mga 
sarili  ninyo  ng  kabutihan  sapagkat  tunay  na  ang 
miserable ay ang sinumang ipinagkait sa kanya ang 
awa ni Allāh." 
Batay  ito  sa  isinalaysay  buhat  sa  kanya 
(sumakanya ang basbas at ang pangangalaga) na siya 
ay nagsabi: 
 "Ang  sinumang  nagpakalapit-loob  dito  sa 
pamamagitan  ng  isang  gawaing  kabilang  sa  mga 

gawain ng kabutihan ay gaya ng sinumang gumanap 
ng  isang  tungkulin  sa  [buwang]  iba  pa  rito.  Ang 
sinumang gumanap dito ng isang tungkulin ay gaya ng 
sinumang  gumanap  ng  pitumpung  tungkulin  sa 
[buwang] iba pa rito." 
Batay  ito  sa  sabi  niya  (basbasan  siya  ni  Allāh  at 
pangalagaan) sa tumpak na ḥadīth: 
 "Ang isang `umrah sa Ramaḍān ay nakatutumbas 
sa isang ḥajj o isang ḥajj kasama ko." 
Ang mga ḥadīth at ang mga ulat na nagpapatunay 
sa  pagkaisinasabatas  ng  pakikipagtagisan  at 
pakikipagpaligsahan  sa  mga  uri  ng  kabutihan  sa 
marangal na buwang ito ay marami. 
Si Allāh ay ang hinihilingan na magtuon sa atin at 
nalalabi  sa  mga  Muslim  sa  bawat  anumang  naroon 
ang pagkalugod Niya at na tumanggap sa pag-aayuno 
natin at pagdarasal natin sa gabi, magsaayos sa mga 
kalagayan natin, at magkupkop sa atin sa kalahatan 
laban  sa  mga  pagliligaw  ng  mga  tukso,  gaya  ng 
paghiling natin sa Kanya (kaluwalhatian sa Kanya) na 
magsaayos  sa  mga  pinuno  ng  mga  Muslim  at 
magbuklod sa adhikain nila sa katotohanan. Tunay na 
Siya ay ang Marapat doon at Nakakakaya niyon. 
Ang kapayapaan ay sumainyo at ang awa ni Allāh 
at mga pagpapala Niya. 
 
***

